**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PRELIMINARIOJI PREKIŲ PIRKIMO – PARDAVIMO SUTARTIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SPECIALIOJI DALIS NR.**

*\_\_\_\_\_\_\_\_\_\_\_\_\_\_(data)*

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, apie kurią duomenys kaupiami ir saugomi VĮ Registrų centras, atstovaujama generalinės direktorės Irmos Kaukienės, veikiančios pagal bendrovės įstatus (toliau – Pirkėjas), ir

**Tiekėjas Nr.1** – **UAB „SKYTECH.LT“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 302419473, PVM mokėtojo kodas LT100004843010, registruotos buveinės adresas Savanorių pr. 237, Kaunas, Lietuvos Respublika, apie kurią duomenys kaupiami ir saugomi Lietuvos Respublikos Juridinių asmenų registre**,** atstovaujama direktoriaus Arsenij Musajev, veikiančio pagal bendrovės įstatus (toliau – Tiekėjas), ir

**Tiekėjas Nr.2 - UAB „REO Investment“,** pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 301142728, PVM mokėtojo kodas LT100004839915, registruotos buveinės adresas Jurbarko g. 2, LT-47183, Kaunas, Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama generalinio direktoriaus Evaldo Pliso, veikiančio pagal bendrovės įstatus (toliau – Tiekėjas), ir

**Tiekėjas Nr.3 - UAB „Tele2“ prekyba,** pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 301142728, PVM mokėtojo kodas LT100005143111, registruotos buveinės adresas Upės g. 23, Vilnius,, Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama Viešojo sektoriaus augimo ir plėtros Rasmos Tumbrotaitės, veikiančios pagal 2017-12-21 įgaliojimą Nr.12-03 (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią Prekių pirkimo - pardavimo Preliminariąją sutartį (toliau – Preliminarioji sutartis).

1. **PRELIMINARIOSIOS SUTARTIES OBJEKTAS**
   1. Šios Preliminariosios sutarties objektas yra Android OS mobilieji telefonai ir jų priedai (toliau – Prekės), apibrėžtos Preliminariosios sutarties BD 1.9 punkte.
   2. Tiekėjas įsipareigoja Preliminariojoje sutartyje nustatytomis sąlygomis ir tvarka perduoti Prekes Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Preliminariojoje sutartyje nustatytomis sąlygomis ir terminais.
   3. Ši Preliminarioji sutartis nustato Šalių sutartinius įsipareigojimus, Tiekėjui tiekiant Prekes pagal atskiras Sutartis, kurios bus sudaromos Preliminariosios sutarties galiojimo laikotarpiu.

,00 Lt (Devyni šimtai septyni tūkstančiai penki šimtai litų 00 ct)

1.4.

750.000,00 Lt (Septyni šimtai penkiasdešimt tūkstančių litų 00 ct)

157.500,00 Lt (Vienas šimtas penkiasdešimt septyni tūkstančiai penki šimtai litų 00 ct)

1. **PREKIŲ KAINA IR KIEKIS**
   1. Bendra Preliminariosios sutarties kaina yra 907.500,00 eurų (devyni šimtai septyni tūkstančiai penki šimtai eurų *00* euro ct), įskaitant PVM. Bendrą Preliminariosios sutarties kainą sudaro:
      1. Preliminariosios sutarties kaina yra 750.000,00 eurų (septyni šimtai penkiasdešimt tūkstančių eurų 00 euro ct), neįskaitant PVM;
      2. Pridėtinės vertės mokestis (PVM) – 21 % – 157.500,00 eurų (vienas šimtas penkiasdešimt septyni tūkstančiai penki šimtai eurų 00 euro ct).
   2. Preliminariojoje sutartyje preliminarus Prekių kiekis vienetais nenurodomas, o išreiškiamas maksimalia planuojama Prekių įsigijimui skirti lėšų suma (Preliminariosios sutarties SD 2.1. punktas).
   3. Pirkėjas Prekes perka pagal poreikį ir nėra įsipareigojęs išpirkti Prekių visai bendrai Preliminariosios sutarties sumai, nurodytai Preliminariosios sutarties SD 2.1. punkte ar bet kokiai šios sumos daliai.
   4. Preliminariosios sutarties galiojimo laikotarpiu tiekiamos Nurodytos ir Kitos prekės, kurių bendras kiekis negali viršyti Preliminariosios sutarties SD 2.1. punkte nurodytos bendros Preliminariosios sutarties kainos.
   5. Nurodytų prekių įkainiai nustatyti Preliminariosios sutarties SD Priede Nr. 2 ir negali būti keičiami visą Sutarties galiojimo laikotarpį, išskyrus atvejus, kai Atnaujinto varžymosi metu ar (ir) Sutarties galiojimo metu, Nurodytų prekių įkainiai mažinami rašytiniu Šalių susitarimu.
   6. Kitų prekių įkainiai nurodomi Sutartyje ir negali būti keičiami visą Sutarties galiojimo laikotarpį, išskyrus atvejus, kai rašytiniu Šalių susitarimų Kitų prekių įkainiai mažinami.
   7. Tiekėjui kilus įtarimams, kad Atnaujinto varžymosi metu buvo pateikti Kitų prekių nekonkurencingi ir neatitinkantys rinkos kainų įkainiai, Pirkėjas turi teisę, gavęs Atnaujintus pasiūlymus ar (ir) nustatęs laimėjusį Atnaujintą pasiūlymą, apklausti kitus rinkos dalyvius ar (ir) patikrinti viešai prieinamą informaciją (apklausiama ar tikrinama ne mažiau kaip trijų rinkos dalyvių siūlomos kainos dėl tokių pačių ar lygiaverčių prekių, jei rinkoje nėra trijų dalyvių, apklausiami esantys rinkos dalyviai). Jei atlikus apklausą/tikrinimą paaiškėja, kad bent vienas Atnaujintą varžymąsi laimėjusio Tiekėjo pasiūlytas įkainis yra 15 ar daugiau procentų didesnis nei Pirkėjo apklaustų rinkos dalyvių įkainių vidurkis dėl tokios pačios ar lygiavertės prekės, Tiekėjo Atnaujintas pasiūlymas atmetamas kaip nekonkurencingas ir neatitinkantis rinkos kainų.
   8. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – kuris negalės būti didesnis nei nurodyta:

2.8.1. Tiekėjas Nr. 1 – šios Preliminariosios sutarties Priedo Nr.2 8.2.1.1. punkte;

2.8.2. Tiekėjas Nr. 2 – šios Preliminariosios sutarties Priedo Nr.2 8.2.1.2. punkte;

2.8.3. Tiekėjas Nr. 3 – šios Preliminariosios sutarties Priedo Nr. 2 8.2.1.3. punkte.

* 1. Pirkėjas pasilieka teisę nesudaryti Sutarties pagal pateiktą papildytą Pasiūlymą ir Prekių įsigijimui vykdyti naują pirkimą teisės aktų nustatyta tvarka. Jei Atnaujintą varžymąsi laimėjusio Tiekėjo Atnaujintas pasiūlymas atmetamas kaip nekonkurencingas ir neatitinkantis rinkos kainų daugiau nei 2 kartus per 12 (dvylikos) mėnesių laikotarpį, Tiekėjas moka Pirkėjui 300,00 eurų (trijų šimtų eurų 00 euro ct) baudą už kiekvieną atvejį. Vienu atveju laikoma trys atmetimai 12 (dvylikos) mėnesių laikotarpyje pagal Preliminariosios sutarties SD 2.7. punktą.
  2. Vadovaujantis Įstatymu, atnaujinto varžymosi metu ekonomiškai naudingiausią Atnaujintą pasiūlymą Pirkėjas išrenka pagal: *kainą*
  3. Sutarties kaina lygi pagal vieną Užsakymą perkamų Prekių kainai.

1. **MOKĖJIMAI, PINIGINĖS PRIEVOLĖS IR SULAIKYMAI**

3.1.Pirkėjas sumoka Tiekėjui už faktiškai pristatytas kokybiškas Prekes, vadovaujantis Šalių pasirašytais Prekių perdavimo – priėmimo aktais, per 30 (trisdešimt) kalendorinių dienų nuo Sąskaitos gavimo dienos.

3.2.Sutarties vykdymo metu Pirkėjas turi teisę be papildomų sankcijų / kompensacijų taikymo, raštu pranešdamas Tiekėjui, atsisakyti dalies Sutarties (Užsakymo) Prekių, esant Sutarties 2.3. punkte nurodytai aplinkybei. Šalys tai pažymi atskirame susitarime prie Sutarties, tokiu atveju Pirkėjas sumoka Tiekėjui tik už faktiškai pristatytas kokybiškas Prekes, Šalims pasirašius Prekių perdavimo – priėmimo aktą.

3.3.Tiekėjas Prekių perdavimo – priėmimo aktus Pirkėjo pasirašymui teikia po kiekvieno Prekių pristatymo. Už patiektas PrekesSąskaita (viena sąskaita) apmokėjimui turi būti pateikiama naudojantis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [*www.esaskaita.eu*](http://www.esaskaita.eu)) iki einamojo mėnesio 5 dienos.Tiekėjas neturi teisės teikti Sąskaitos kitais būdais.

3.4*.*Maksimalus Tiekėjo atžvilgiu priskaičiuotas netesybų dydis, Tiekėjo mokėtinas pagal šią Preliminariąją sutartį, negali viršyti  30% bendros Preliminariosios sutarties kainos. Netesybų dydžiui pasiekus šiame punkte nurodytas procentines ribas, taikomas Preliminariosios sutarties BD 19.3.6. punktas. Priskaičiuotas netesybų dydis nustatomas sumuojant visus pagal Preliminariąją sutartį ir pagal kiekvieną Sutartį priskaičiuotų netesybų dydžius.

1. **PREKIŲ KOKYBĖ** 
   1. Prekės ir Prekių kokybė turi atitikti Preliminariojoje sutartyje (Preliminarioji sutartis suprantama taip, kaip ji apibrėžiama Preliminariosios sutarties BD 1.20. p., įskaitant Techninę specifikaciją, Sutartį, Užsakymą, Atnaujintą pasiūlymą ir visus kitus priedus ir dalis) ir teisės aktų, reglamentuojančių Prekių kokybės, saugos, tiekimo reikalavimus bei standartus.
   2. Nurodytų prekių techniniai parametrai, kokybės ir kiti reikalavimai nustatyti Preliminariojoje Sutartyje bei teisės aktuose. Kitų prekių techniniai parametrai, kokybės ir kiti reikalavimai nurodomi Užsakyme, Atnaujintame pasiūlyme ir Sutartyje, taip pat Kitoms prekėms galioja bendri Prekių kokybės reikalavimai numatyti Preliminariojoje sutartyje
   3. Prekių trūkumais laikomi neatitikimai Sutarties, Techninės specifikacijos reikalavimams ir teisės aktams, reglamentuojantiems Prekių kokybę ir (ar) tiekimą).
   4. Prekėms nustatomas Tiekėjo arba Prekių gamintojo taikomas (nustatomas ilgesnis taikomas terminas) kokybės garantijos terminas, tačiau bet kokiu atveju ne trumpesnis kaip Techninės specifikacijos 7.1.3. punkte nurodytas garantijos terminas, skaičiuojamas nuo Prekių perdavimo – priėmimo akto pasirašymo dienos. Prekių garantijos galiojimo metu Pirkėjas atsako už netinkamos / sugedusios Prekės sukeltą žalą Pirkėjui ir tretiesiems asmenims, jei Tiekėjas neįrodo priešingai, pateikdamas įrodymus, kad Prekių kokybė pablogėjo dėl Pirkėjo ar trečiųjų asmenų veiksmų / neveikimo.
   5. Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomas Techninės specifikacijos 7.1.3. punkte nurodytas terminas. Jei paaiškėja, kad Tiekėjas negali pašalinti Prekės trūkumų, Tiekėjas netinkamos kokybės / sugedusią Prekę savo lėšomis pakeičia į identišką, atitinkančią visus Techninės reikalavimus, naują Prekę. Visais atvejais trūkumų pašalinimas ir (ar) netinkamos / sugedusios Prekės keitimas į naują turi būti įvykdytas Tiekėjo lėšomis ir jėgomis per Preliminariosios sutarties SD 4.5. punkte nustatytą terminą nuo Pirkėjo pranešimo gavimo ar trūkumų nustatymo momento (jei trūkumai paaiškėjo prekių perdavimo metu).
   6. Už nustatytų Prekių trūkumų nepašalinimą per Preliminariosios sutarties SD 4.5. punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 50 (penkiasdešimt) eurų už vieną vėlavimo laikotarpį).
   7. Sutarties vykdymo metu Tiekėjas turi teisę keisti Prekės modelį ar (ir) gamintoją, tik gavęs rašytinį Pirkėjo sutikimą. Siekdamas keisti Prekę, Tiekėjas privalo pateikti Pirkėjui argumentuotą prašymą su objektyviais įrodymais, kad keičiamos naujos Prekės visiškai atitinka Preliminariosios sutarties ir Sutarties reikalavimus, yra ne prastesnės, o lygiavertės ar geresnės kokybės, nebus keičiami Prekių įkainiai (mažinti turi teisę), pristatymo terminai ir kitos Sutarties sąlygos, bei pateikti keičiamų naujų prekių dokumentus. Šalys susitaria, kad atskiras susitarimas dėl Preliminariosios sutarties keitimo (modelio ar gamintojo keitimo) pasirašomas nebus. Lygiaverčiu dokumentu bus laikomas Tiekėjo prašymas bei rašytinis Pirkėjo sutikimas. Visi Tiekėjo pateikti dokumentai bei Pirkėjo sutikimas laikomi neatskiriama Preliminariosios sutarties dalimi.
   8. Terminas Prekių trūkumams šalinti gali būti pratęstas, jei nesibaigus Preliminariosios sutarties SD 4.5. punkte nurodytam trūkumų šalinimo terminui, Tiekėjas pateikia Pirkėjui argumentuotą rašytinį prašymą su objektyviais įrodymais, kad atsirado bent vieną iš aplinkybių:

4.8.1.Trūkumams ar/ir gedimui pašalinti reikalingas papildomos įrangos/medžiagų/dalių užsakymas, kurių būtinumo Tiekėjas negalėjo numatyti. Netaikoma tuo atveju, jei toks gedimas/trūkumas yra būdingas šiai Prekei ir Tiekėjas, kaip profesionalas, suteikiantis kokybės garantiją Prekei, privalėjo iš anksto apsirūpinti reikiamomis medžiagomis/dalimis/įranga. Taikoma tik patvirtinus Pirkėjui.

4.8.2.Trūkumams ar/ir gedimui pašalinti būtinas ilgesnis terminas dėl sudėtingo techninio sprendimo, kai tokie trūkumai ar/ir gedimai atsirado ne dėl Tiekėjo aplaidaus Preliminariosios sutarties vykdymo. Taikoma tik Pirkėjui patvirtinus, kad atsižvelgiant į Prekės specifiką ir unikalumą, gedimų/ trūkumų šalinimo sprendimas yra techniškai sudėtingas ir reikalaujantis papildomo laiko.

4.8.3. Trūkumų šalinimas yra neįmanomas, todėl Tiekėjas turi užsakyti naują Prekę. Taikoma tik patvirtinus Tiekėjui ir tik tuo atveju, jei dėl Prekės specifikos Perkės neįmanoma įsigyti iš trečiųjų šalių ar gamintojo nurodytais terminais.

* 1. Jei per 3 (tris) darbo dienas Pirkėjas nepatvirtina leidimo pratęsti trūkumų šalinimo terminą, tai laikoma atsisakymu pratęsti trūkumų šalinimo terminą. Visais atvejais vienas trūkumų šalinimo termino pratęsimas negali būti ilgesnis nei jis nurodytas Preliminariosios sutarties SD 4.5. punkte. Esant aplinkybėms, trūkumų šalinimo terminas gali būti pratęstas ne daugiau kaip du kartus.
  2. Šalys susitaria, kad atskiras susitarimas dėl trūkumų šalinimo termino pratęsimo pasirašomas nebus. Lygiaverčiu dokumentu bus laikomas Tiekėjo prašymas bei rašytinis Pirkėjo sutikimas. Visi Tiekėjo pateikti dokumentai bei Pirkėjo sutikimas laikomi neatskiriama Preliminariosios sutarties dalimi.
  3. Prekių garantiniu laikotarpiu, išskyrus tuos atvejus, kai Prekių trūkumai atsirado dėl Pirkėjo netinkamo Prekių sandėliavimo ar eksploatavimo, Tiekėjas, Pirkėjui pareikalavus, atlygina Pirkėjui nuostolius, susijusius su nekokybiškų Prekių išmontavimu, naujų Prekių įrengimu, transportavimu, pagal tuo metu Pirkėjo patvirtintus ir galiojančius paslaugų įkainius tokioms Paslaugoms teikti.
  4. Tiekėjas, Pirkėjui pareikalavus, atlygina išlaidas Pirkėjui už Prekių gedimų nustatymą Valstybės įgaliotose įstaigose (turinčiose teisę atlikti tokią paslaugą) pagal pateiktą sąskaitą-faktūrą.
  5. Prekių garantijos laikotarpiu nustačius virš 10% Prekių gedimų (ar darbo sutrikimų) atvejų (atsiradusių ne dėl Pirkėjo, viršytų temperatūrų režimų ar trečių asmenų kaltės), Pirkėjas gali pareikalauti, kad Tiekėjas kompensuotų Pirkėjo patirtus tiesioginius nuostolius.

1. **PREKIŲ PRISTATYMO TERMINAI IR PERDAVIMO - PRIĖMIMO TVARKA**

* 1. Atnaujinto varžymosi procedūros ir Užsakymų pateikimas vykdomi raštu, Preliminariosios sutarties BD numatyta tvarka, pateikiant rašytinį Užsakymą. Užsakymai teikiami Šalių sutarimu nustatytomis elektroninėmis priemonėmis: ir laikomi gautais po 24 valandų nuo Užsakymo išsiuntimo Tiekėjui.
  2. Prekių pristatymo terminai nustatyti Sutartyje. Pirkėjas neturi teisės keisti Techninėje specifikacijoje nustatytų pristatymo terminų, išskyrus atvejus, jei terminai trumpinami ar Techninėje specifikacijoje aiškiai numatyta pristatymo terminų keitimo tvarka. Kitų prekių pristatymo terminas nustatomas Atnaujinto varžymosi metu pagal laimėjusiame Atnaujintame pasiūlyme pateiktą terminą ir fiksuojamas Sutartyje. Jei Pirkėjas Prekes atsiima Prekių buvimo vietoje, Pirkėjas tai pažymi Užsakyme.
  3. Prekių pristatymo terminas pradedamas skaičiuoti nuo Sutarties įsigaliojimo dienos. Sutarties įsigaliojimo momentas nurodytas Preliminariosios sutarties BD 13 Skyriuje.
  4. Prekių pristatymo galimos vietos nurodytos Techninės specifikacijos 4 punkte. Konkreti užsakomų Prekių pristatymo vieta nurodoma Sutartyje.
  5. Ant pristatytų Prekių pakuotės turi būti nurodomi Tiekėjo kontaktinio asmens, atsakingo už Sutarties vykdymą, duomenys.
  6. Tiekėjas, įvykdęs Preliminariosios sutarties SD ir Sutartyje numatytus įsipareigojimus, susijusius su tinkamos kokybės Prekių pristatymu ir su Prekių tiekimu bei Susijusių darbų įvykdymu, turi pateikti Pirkėjui Prekių perdavimo - priėmimo aktą pasirašymui. Jei Pirkėjas Prekes atsiima Prekių buvimo vietoje, Prekių perdavimo – priėmimo aktas ar kitas lygiavertis dokumentas pasirašomas Prekių perdavimo metu arba pateikiamas Pirkėjui per 5 (penkias) darbo dienas nuo Prekių perdavimo momento. Visais atvejai Prekės laikomos priimtomis Pirkėjo tik Pirkėjui pasirašius Prekių perdavimo – priėmimo aktą arba kitą lygiavertį dokumentą.
  7. Pirkėjas pateiks Tiekėjui Preliminariosios Sutarties SD Priede Nr. 1 nurodytu elektroniniu paštu sąrašą Pirkėjo darbuotojų, kuriems bus suteikta teisė pirkti Prekes Prekių tiekėjo parduotuvėse ar (ir) Tiekėjo elektroninėje parduotuvėje. Darbuotojų sąrašas gali būti papildomas ar keičiamas tik suderinus su Pirkėju. Darbuotojų sąrašo patvirtinimas vykdomas elektroniniu paštu. Oficialus raštiškas pavirtinimas Tiekėjui siunčiamas nebus.
  8. Už vėlavimą pristatyti Prekes per Preliminariosios sutarties SD 5.2. nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną

1. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA**

Tiekėjas Preliminariajai sutarčiai vykdyti turi teisę pasitelkti Subteikėjus tik tai Preliminariosios sutarties daliai, kurią nurodė Pasiūlyme. Paslaugų teikėjas Pasiūlyme nurodė Preliminariosios sutarties dalį, kuriai bus pasitelkiami Subteikėjai: nurodytas Priede Nr.5.

1. **PRELIMINARIOSIOS SUTARTIES, SUTARTIES ĮSIGALIOJIMAS IR GALIOJIMAS, SUTARTIES SUDARYMO TVARKA** 
   1. Ši Preliminarioji sutartis įsigalioja nuo Preliminariosios sutarties pasirašymo dienos.
   2. Preliminarioji sutartis galioja 12 (dvylika) mėnesių nuo jos įsigaliojimo dienos. Jeigu likus iki šios Preliminariosios Sutarties galiojimo termino pabaigos ne mažiau kaip 90 (devyniasdešimt) kalendorinių dienų nei viena iš Šalių raštu nepateikia pageidavimo nepratęsti Preliminariosios sutarties galiojimo, Preliminarioji sutartis tokiomis pat sąlygomis pratęsiama dar 12 (dvylikos) mėnesių laikotarpiui, neviršijant Preliminariosios sutarties SD 2 dalyje nustatytos bendros Preliminariosios sutarties kainos. Pratęsimo sąlyga taikoma ne daugiau nei 2 (du) kartus.
   3. Pagal Preliminariąją sutartį sudaryta rašytinė Sutartis įsigalioja Sutarties pasirašymo dieną ir galioja iki visiško Šalių įsipareigojimų pagal Sutartį įvykdymo.
   4. Žodinė sutartis įsigalioja nuo Pirkėjo Tiekėjui Užsakymo patvirtinimo pateikimo dienos, bet ne vėliau kaip per 24 (dvidešimt keturias) valandas nuo Užsakymo patvirtinimo išsiuntimo Tiekėjui momento.
   5. Sutartys gali būti sudaromos tik Preliminariosios sutarties galiojimo laikotarpiu.
2. **PRIEDAI**

8.1. Kiekvienas šios Preliminariosios sutarties priedas yra neatskiriama jos dalis. Visi Preliminariosios sutarties galiojimo laikotarpiu pasirašyti Šalių susitarimai, siunčiami dokumentai, pranešimai, patvirtinimai, Užsakymai ir jų pagrindu sudarytos Sutartys, Atnaujinti pasiūlymai laikomi neatskiriama Preliminariosios sutarties dalimi.

8.2. Preliminariosios sutarties pasirašymo metu pridedami šie Preliminariosios sutarties priedai:

8.2.1. Priedas Nr. 1:

8.2.1.1. Tiekėjas Nr.1. Kontaktiniai adresai pranešimams siųsti ir asmenys, atsakingi už Preliminariosios sutarties vykdymą;

8.2.1.2. Tiekėjas Nr.2. Kontaktiniai adresai pranešimams siųsti ir asmenys, atsakingi už Preliminariosios sutarties vykdymą;

8.2.1.3. Tiekėjas Nr.3. Kontaktiniai adresai pranešimams siųsti ir asmenys, atsakingi už Preliminariosios sutarties vykdymą.

8.2.2. Priedas Nr. 2:

8.2.2.1. Tiekėjas Nr.1. – Nurodytų prekių sąrašai, įkainiai;

8.2.2.2. Tiekėjas Nr.2. – Nurodytų prekių sąrašai, įkainiai;

8.2.2.3. Tiekėjas Nr.3. – Nurodytų prekių sąrašai, įkainiai.

8.2.3. Priedas Nr. 3 – Techninė specifikacija.

8.2.4. Priedas Nr. 4 – Sutartis (šablonas).

8.2.5. Priedas Nr. 5:

8.2.5.1. Tiekėjas Nr. 1. Subteikėjų sąrašas ir perduodamų įsipareigojimų dalis.

8.2.5.2. Tiekėjas Nr. 2. Subteikėjų sąrašas ir perduodamų įsipareigojimų dalis.

8.2.5.3. Tiekėjas Nr. 3. Subteikėjų sąrašas ir perduodamų įsipareigojimų dalis.

8.2.6. Priedas Nr. 6 – Trišalė sutartis.

1. **ŠALIŲ REKVIZITAI**

|  |  |
| --- | --- |
| **Tiekėjas Nr. 1**  **UAB „SKYTECH.LT“**  Adresas Savanorių pr. 237, Kaunas  Įmonės kodas: 302419473  PVM kodas: LT100004843010  A.s. Nr. LT927044060007101558  Bankas SEB  Banko kodas 70440  Tel. Nr.: 865763300  Direktorius  Arsenij Musajev  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **UAB Technologijų ir inovacijų centras**  A. Juozapavičiaus g. 13, LT- 09311 Vilnius  Įmonės kodas: 303200016  PVM kodas: LT100008194913  A.s. Nr. LT847300010138044676  „Swedbank“, AB  Telefonas: 8 5 2782272 Faksas: 8 5 2782299  El. paštas: info@etic.lt  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

**Tiekėjas Nr. 2**

**UAB „REO Investment“**

Adresas Jurbarko g. 2, LT-47183, Kaunas

Įmonės kodas: 301142728

PVM kodas: LT100004839915

A.s. Nr. LT437400027137723810

Bankas Danske bank A/S Lietuvos filialas

Banko kodas

Tel. Nr.: +370 37 282222

Generalinis direktorius

Evaldas Plisas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas)

**Tiekėjas Nr. 3**

**UAB „Tele2“ prekyba**

Upės g. 23, LT-08128 Vilnius

Įmonės kodas: 301142728

PVM kodas: LT100005143111

A.s. Nr. LT64 7300 0101 2049 4438,

AB Swedbank

Tel. Nr.: +370 67573333

Viešojo sektoriaus augimo ir plėtros partnerė

Rasma Tumbrotaitė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas)